03/02/2011 | Administración LocalMunicipal
Fene
Secretaría
Bases que rexen a convocatoria para a contatación laboral temporal a tempo completo dun/dunha traballador/a social

ANUNCIO Por acordo da Xunta de Goberno Local, en sesión ordinaria celebrada en data 20 de xaneiro de 2011, aprobáronse as bases que rexerán a convocatoria para a contratación laboral temporal a tempo completo dun/dunha traballador/a social e se crea unha bolsa de traballo ó obxecto de efectuar contratacións laborais temporais para os postos de traballador/a social. En cumprimento da base sexta da convocatoria, dáselle publicidade as ditas bases: “BASES QUE REXEN A CONVOCATORIA PARA A CONTRATACIÓN LABORAL TEMPORAL A TEMPO COMPLETO DUN/DUNHA TRABALLADOR/A SOCIAL E CREACIÓN DUNHA BOLSA 1.–OBXECTO DA CONVOCATORIA. É obxecto da presente convocatoria a selección dun/ha contratado/a laboral temporal por obra ou servizo determinado, a xornada completa e coa categoría de traballador/a social (titulado medio), para a realización das funcións básicas do posto de traballo no servizo social de base para atención ao público, tramitación de expedientes, Siuss, servizo de axuda no fogar, dependencia, etc e todos aqueles outros traballos propios da súas funcións profesionais nun servizo social de base municipal.2.–NÚMERO DE PRAZAS. Convócase unha praza de traballador/a social.3.–TIPO E DURACIÓN DO CONTRATO. O contrato será de duración determinada baixo a modalidade de interinidade, polo período exclusivo da baixa de maternidade (16 semanas) da titular do posto, de conformidade co disposto no RD 2720/1998 do 18 de decembro.4.–PROCEDEMENTO DE SELECCIÓN. A selección efectuarase mediante concurso-oposición.5.–REQUISITOS PARA PARTICIPAR NO PROCESO SELECTIVO. Serán requisitos mínimos dos aspirantes a esta contratación: a) Ter a nacionalidade española, sen prexuízo do disposto no art.57 do EBEP. b) Posuír a capacidade funcional para o desempeño das tarefas. c) Ter cumprido dezaseis anos e non exceder, no seu caso, da idade máxima de xubilación forzosa. d) Estar en posesión do título de diplomado universitario en traballo social. e) Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que houbese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos acceso ao emprego público. f) Non estar incurso en causas de incompatibilidade de confomidade co establecido na lei 53/84, do 26 de decembro, de incompatabilidades do persoal ao servizo das administracións públicas. g) Non padecer enfermidade nin estar afectado por limitación física ou psíquica que sexa incompatible có desempeño das correspondentes funcións. Todos os requisitos esixidos nestas bases deberanse cumprir polo/a aspirante na data en que remate o prazo de presentación de instancias, e mantelo ata o momento da formalización do contrato.6.–PRESENTACIÓN DE INSTANCIAS. As instancias para tomar parte no proceso selectivo dirixiranse o Sr. alcalde do Concello de Fene e presentaranse de acordo co modelo que se inclúe como anexo I das presentes bases no Rexisto Xeral do Concello de Fene no prazo de 10 días naturais a contar dende o seguinte ao da data de publicación desta convocatoria no Boletín Oficial da Provincia. Tamén será obxeto de anuncio, a devandita convocatoria no taboleiro de edictos e na páxina web do Concello (www.fenecidadan.net). Nas instancias os apirantes deberan manifestar que reúnen todas e cada unha das condicións esixidas na base anterior e deberán achegar a seguinte documentación: a) Copia simple do documento nacional de identidade ou equivalente. b) Copia simple dos documentos acreditativos da titulación esixida. c) Copia simple dos documentos xustificativos dos méritos alegados. A compulsa da anterior documentación deberá facerse polo aspirante que resulte seleccionado.7.–ADMISIÓN DE ASPIRANTES. Rematado o prazo de presentación de instancias publicarase a lista provisional de admitidos/as e excluídos/as, coa indicación das causas de exclusión. Esta resolución publicarase no taboleiro de anuncios da Casa do Concello e na páxina web do Concello(www.fenecidadan.net). Os/as aspirantes excluídos disporán dun prazo de 3 días hábiles contados a partir do seguinte ao da publicación da Resolución no taboleiro de anuncios a efectos de reclamacións. De non presentarse estas, a lista provisional devendrá definitiva. Na mesma resolución o alcalde determinará o lugar, data e hora de valoración da fase de concurso e celebración do primeiro exercicio.8.–TRIBUNAL CUALIFICADOR. O tribunal cualificador será nomeado pola Alcaldía na resolución de admisión de aspirantes e cumprirá os requisitos de mérito e capacidadde da forma seguinte: Os membros do tribunal cualificador deberán ter titulación igual ou superior a da praza convocada. Os membros do tribunal cualificador terán que absterse de intervir, notificandoo ao sr. alcalde, cando concurran nelas circunstancias da previstas no artigo 28 da Lei 30/92, de 26 de novembro. O presidente poderá solicitar dos membros do tribunal declaración expresa de non atoparse incursos nas circunstancias previstas no artigo 28 da citada lei. O tribunal cualificador non poderá constituírse nin actuar sen a asistencia, ao menos, da metade máis un dos seus membros con dereito a voto, titulares ou suplentes indistintamente, se ben sempre deberán de atoparse presentes o presidente e o secretario/a.9.–CRITERIOS DE SELECCIÓN. O sistema de selección realizarase de conformidade co previsto na presente base polo sistema de concurso-oposición. A) FASE DE CONCURSO. Os méritos que se terán en conta son os seguintes, cos que se poderá obter un máximo de 6 puntos. a) Experiencia profesional: ata un máximo de 3 puntos. Por cada mes completo de servicios prestados nunha administración pública, en postos de traballo da mesma categoría e con cometidos afíns aos do posto convocado: 0,1 punto. Por cada mes completo de servizos prestados na empresa privada na mesma categoría con cometidos afíns aos do posto convocado: 0,05 puntos. No caso de contratación a tempo parcial, valoraranse os servizos prestados de forma proporcional. b) Formación (puntuación máxima: 2 puntos). Valoraranse os cursos homologados, relacionados coas funcións a desenvolver, impartidos por organismos ou institucións oficiais dependentes das administracións públicas. Valoraranse da seguinte maneira: Cada 10 horas lectivas: 0,075 puntos. Os cursos que non especifiquen o número de horas non se valorarán. C) Coñecemento da lingua galega (puntuación máxima: 0,75 puntos). – Curso de linguaxe administrativa (básico) (ou equivalente): 0,75 puntos. – Curso de perfeccionamento de galego (ou equivalente): 0,50 puntos. – Curso de iniciación ao galego (ou equivalente): 0,25 puntos. Só se valorará o curso de maior nivel. d) Cursos de seguridade e hixiene no traballo (puntuación máxima: 0,25 puntos). Cada 10 horas lectivas: 0,075 puntos. Os cursos que non especifiquen o número de horas non se valorarán. Non se terán en conta os cursos que non sexan presenciais. Os méritos do apartado a) acreditaranse mediante certificación de servizos prestados e/ou mediante informe de vida laboral ao que se deberán achegar os contratos laborais ou certificado de empresa en modelo oficial do Instituto Nacional de Emprego, ou calquera outro certificado ou documento oficial que acredite de forma fidedigna o tempo traballado e a categoría profesional desempeñada. Así mesmo deberá achegarse certificación acreditativa das funcións do posto desempeñado. Os méritos dos apartados b), c) e d) acreditaranse mediante copia simple dos correspondentes certificados ou diplomas. Os méritos alegados e non xustificados na forma prevista nas presentes bases dentro do prazo de presentación de instancias non se valorarán. B) FASE DE OPOSICION. Primeiro exame: consistirá en contestar un cuestionario de 50 preguntas, tipo test con respostas alternativas das que so unha será válida, relacionadas cos temas indicados no anexo II (17 preguntas das materias xerais e 33 das materias específicas). Este exercicio terá carácter obligatorio e eliminatorio. Puntuarase ata o máximo de 10 puntos, sendo necesario para superarlo, contestar correctamente 10 preguntas das materias xerais e 20 preguntas das materias específicas (5 puntos). Por encima desta puntuación mínima, cada resposta correcta puntuaráse con 0,25 puntos. Segundo exame: consistirá no desenvolvemento dun caso práctico que poñerá o tribunal sobre as materias recollidas no temario e sobre as funcións a desempeñar no posto de traballo. Este exercicio terá carácter obligatorio e eliminatorio. Puntuarase ata o máximo de 10 puntos, sendo necesario acadar unha puntuación mínima de 5 puntos. CUALIFICACIÓN FINAL. A cualificación final virá determinada pola suma das puntuacións obtidas nas fases de concurso e oposición.10.–RELACIÓN DE APROBADOS/AS. Unha vez realizadas as fases de concurso e oposición, polo tribunal cualificador publicarase no taboleiro de anuncios do Concello e na páxina web o nome e apelidos do/a aspirante seleccionado/a. No caso de producirse empate, éste resolverase a favor do/a aspirante que obtivese maior puntuación na fase de oposición. De persistir o empate, a favor do/a aspirante que obtivese maior puntuación na fase de concurso, no apartado relativo á experiencia profesional e de persisitir o empate, quen obtivese maior puntuación no apartado de formación (apartado b). 11.–PRESENTACION DE DOCUMENTACION: – O/a aspirante seleccionado/a, previamente á súa contratación, deberá xustificar documentalmente no prazo máximo de 5 días naturais a partir de aquel no que se lle requira os requisitos sinalados nos apartados e), f) e g) da base 5.ª, mediante a presentación da seguinte documentación: Certificado médico de non padecer enfermidade ou eiva física que a xuízo de facultativo, impida ou limite o exercicio das funcións. Declaración xurada de non ter sido separado mediante expediente disciplinario do servicio do Estado, comunidades autónomas, entidades locais, nin atoparse inhabilitado para o exercicio das funcións públicas. Declaración xurada de non encontrarse incurso en causa de incompatibilidade ou incapacidade. Deberá ademáis presentar compulsada a documentación presentada coa solicitude tal como dispón a base 6.ª. 3.–A contratación do/a aspirante seleccionado/a corresponderalle ó Sr. alcalde-presidente, así como a formalización do correspondente contrato de traballo laboral temporal de duración determinada baixo a modalidade de contrato de interinidade. Mentres non se formalice o contrato, o/a aspirante proposto/a non terá dereito a precepción de cantidade económica algunha. O contrato deberá identificar o traballador substituído e a causa da substitución, indicando se o posto de traballo a desempeñar será o do traballador substituído ou o de outro traballador da empresa que pase a desempeñar o posto de aquel. A duración do contrato de interinidade será exclusivamente a correspondente ó tempo de duración de baixa de maternidade (isto é, 16 semanas). 12.–CREACIÓN DUNHA BOLSA. A través deste procedemento convócase tamén unha bolsa de traballo ó obxecto de efectuar contratacións laborais temporais para os postos de traballador/a social. A confección da devandita bolsa faráse atendendo o seguinte procedemento: 1. Rematado o proceso de cualificación, o tribunal, formará a lista correspondente, ordenando aos aspirantes que teñan superado a fase de oposición, en función da puntuación obtida coa suma da fase de concurso e oposición de maior a menor. En caso de empate decidirase por sorteo. O tempo de vixencia da devandita bolsa será mentres non se aprobe outra que a substitúa e en todo caso non máis de 2 anos dende a aprobación da mesma.2. O sistema de chamamento dos integrantes da lista para a súa contratación terá carácter rotatorio. Chamaranse por orde de puntuación na forma descrita. Cando un compoñente da lista acade 6 meses (nun período de 12 meses) con arranxo ós nomeamentos previstos nestas bases pasará a ocupar o último lugar na lista e continuarase o chamamento pola orde de aspirantes da lista. Se un compoñente da mesma cunha substitución ou substitucións sucesivas non acada os 6 meses (nun período de 12 meses) de traballo volverá a ocupar o lugar que lle correspondía na referida lista ata que acade ese prazo. Se un compoñente da lista renuncia á contratación tra-lo chamamento efectuado pola Administración suporá a súa exclusión da lista, salvo causa debidamente xustificada e apreciada polo órgano competente.3. Para o chamamento das persoas candidatas poderase empregar calquera medio, e no suposto de que o primeiro método empregado non fóra suficiente, realizarase a través de aqueles outros que permitan ter constancia da súa recepción pola persoa interesada no prazo máis breve posible. Quedará igualmente constancia da negativa do/a candidato/a ao chamamento.4. A resposta ao citado aviso deberá producirse no prazo máximo de 24 horas dende a súa recepción. Transcorrido este prazo sen producirse, consideraranse decaídos no seu dereito, pasando a ocupar o derradeiro lugar da correspondente lista.5. O órgano competente da Corporación procederá ao chamamento dos/as aspirantes propostos polo tribunal cualificador, e será nulo o nomeamento de quen estea incurso en causas de incapacidade específica conforme á normativa vixente.6. O nomeamento terá lugar dentro do prazo de 5 días naturais, a contar dende a data de notificación do acordo de contratación e se rexirá polo disposto nestas bases.7. As persoas nomeadas estarán obrigadas a prestar a súa xornada de traballo na medida e forma requeridas polo interese do servizo, de acordo coa lexislación aplicable.13.–DEREITO SUPLETORIO. No non previsto nestas bases estarase ao disposto na lexislación laboral vixente que resulta de aplicación.14.–NORMA FINAL. A presente convocatoria, as súas bases e todos os actos administrativos que da mesma se deriven, e das actuacións do tribunal, poderán ser impugnados/as polos/as interesados/as nos casos e na forma establecidos pola Lei 30/92, de 26 de novembro, de réxime xurídico das administracións públicas e do procedemento administrativo común. ANEXO I MODELO DE INSTANCIA D./Dna. ………………………………………., maior de idade, con DNI número …………. e domicilio a efectos de notificacións e comunicación en …………………………………………, CP ………., localidade …………….…………., teléfono.………… EXPÓN: I.–Que ten coñecemento da convocatoria publicada por este Concello para a contratación laboral temporal a tempo completo dun/ha traballador/a social, segundo anuncio publicado no Boletín Oficial da Provincia de data. II.–Que está en posesión de todos e cada un dos requisitos esixidos nas bases de selección. Polo exposto, SOLICITA: Que tendo por presentada a presente instancia, sexa admitido/a ao correspondente proceso selectivo, optando ao posto de traballador/a social, aportando a estes efectos a documentación que se achega. Lugar e data Asdo.: DOCUMENTACIÓN QUE SE ACHEGA • Fotocopia compulsada do documento nacional de identidade (Doc. n.º …….) • Fotocopia compulsada do título de traballador/a social (Doc. n.º …………) • ……………………………………………….……………………… (Doc. n.º …………) • ……………………………………………………….……………… (Doc. n.º …….….) SR. ALCALDE-PRESIDENTE DO CONCELLO DE FENE (A CORUÑA) ANEXO II Materias xerais. Tema 1. A Constitución Española de 1978. Tema 2. Dereitos e deberes fundamentais dos/as españois. Garantía e tutela Tema 3. O Estatuto de Autonomía de Galicia. Competencias da Comunidade Autónoma. Tema 4. A provincia. Organización provincial. Deputacións. Tema 5. O procedemento administrativo común. Fases: iniciación, ordenación, instrucción e finalización. Tema 6. O municipio. O termo municipal. O empadroamento. Tema 7. O municipio. Competencias e organización. O alcalde, os tenentes de alcalde. A Xunta de Goberno Local. O pleno da corporación. Tema 8. Os bens das entidades locais. Tema 9. As facendas locais. Recursos das facendas locais. Tema 10. O persoal ao servizo da administración. Dereitos e deberes. Tema 11. O Rexistro de documentos. O Rexistro de entrada e saída: o su funcionamento nas corporacións locais. A presentación de instancias e outros documentos nas oficinas públicas. Tema 12. O procedemento administrativo: concepto e fases. Os interesados. A terminación do procedemento: a obriga de resolver. A falta de resolución expresa: o silencio administrativo. Tema 13. Os recursos administrativos: principios xerais. Actos susceptibles de recurso. Clases de recursos. A revisión xurisdicional da actuación administrativa. Tema 14. Calidade dos datos, dereito de información na recollida de datos, consentimento do afectado, datos especialmente protexidos, dereito de rectificación e cancelación da Lei orgánica 15/1999 de 13 de decembro, de protección de datos de caracter persoal. Materias específicas. Tema 1. A evolución histórica do traballo social. Principios formas historicas e evolución da intervención social. Tema 2. Marco legal dos servizos sociais. Constitución Española, Estatuto de Autonomía e Lei de bases de réxime local. Tema 3. Organización e competencia dos servizos sociais na Administración central e autonómica. Tema 4. Os servizos sociais na administración local: organización e competencia. Sistema económico dos servizos sociais. Cooperación e coordinación entre administracións. Tema 5. Convenio programa para o desenvolvemento de prestacións básicas de servizos sociais nas corporacións locais. Plan concertado. Tema 6. A lei de servizos sociais de Galicia. Beneficiarios/as. Principios. O sistema de servizos sociais. Tema 7. Os servizos sociais de atención primaria. Principios, obxectivos e competencias. Tema 8. Organización, equipamentos, prestacións e equipo técnico dos servizos sociais de atención primaria. Tema 9. Os servizos socias de atención especializada. Principios, obxectivos e áreas de actuación. Tema 10. O servizo de axuda no fogar: definición, persoas usuarias, profesionais que inteveñen. Prestacións e tarefas. Coordinación e funcionamento. Organización. Tema 11. O/a traballador/a social como membro dun equipo interdisciplinar: fundamento, funcións e principios básicos. Tema 12. Deontoloxía e principios éticos do traballo social. Tema 13. Metodoloxía do traballo social: conceptos e fases. Tema 14. Niveis de intervención no traballo social. Tema 15. Os dereitos e deberes dos usuarios/as do sistema público de servizos sociais galego. Tema 16. A entrevista no traballo social. Tema 17. As necesidades sociais: concepto, tipoloxía e características. Tema 18. O proceso metodolóxico da planificación. Aproximación á realidade social. Planificación e conceptos da planificación. Avaliación. Tema 19. Técnicas e instrumentos empregados no traballo social. Tema 20. A Lei galega de medidas básicas para a inserción social. Antecedentes e fundamentación. Estructura e contido. Normas de desenvolvemento. Tema 21. O Consorcio Galego de servizos da igualdade e do benestar. Definición, finalidades e áreas de actuación. Tema 22. As persoas maiores. Aspectos sociais sobre o envellecemento. Necesidades, programas e recursos. Tema 23. Discapacidades: clasificación, recursos, prestacións e programas. Tema 24. A dependencia. Definicións e principios. Os titulares do dereito. Prestacións e servizos. Niveis de protección. Tema 25. Procedemento para acceso á nova Lei de Promoción e Autonomía Persoal e Atención a Persoas con depependencia. Solicitudes. Valoracións. Informes Sociais e PIA. Tema 26. Tarxetas de accesibilidade e estacionamento. Requisitos de acceso e beneficios. Xestión e tramitación. Tema 27. Recursos de apoio en domicilio ás persoas maiores e persoas dependentes. Tema 28. Teleasistencia domiciliaria. En qué consiste. Beneficiarios/as e requisitos de acceso. Cómo e dónde se xestiona. Tema 29. Decreto 195/2007, do 13 de decembro, polo que se regula o Servizo Galego de Apoio á mobilidade persoal para persoas con discapacidade e/ou dependentes.” Fene, 21 de xaneiro de 2011. O alcalde Iván Puentes Rivera